ddrg/super_eurlex huggingface dataset:
Euroopa Liidu Teataja L 088 , 20/04/1971 Lk 0007 - 0007

Soomekeelne eriväljaanne: Peatükk 3 Köide 3 Lk 0187

Taanikeelne eriväljaanne: Seeria I Peatükk 1971(I) Lk 0213

Rootsikeelne eriväljaanne: Peatükk 3 Köide 3 Lk 0187

Ingliskeelne eriväljaanne: Seeria I Peatükk 1971(I) Lk 0237

Kreekakeelne eriväljaanne: Peatükk 03 Köide 6 Lk 0181

Hispaaniakeelne eriväljaanne: Peatükk 03 Köide 4 Lk 0176

Portugalikeelne eriväljaanne Peatükk 03 Köide 4 Lk 0176



Komisjoni määrus (EMÜ) nr 801/71, 19. aprill 1971, millega lubatakse liikmesriikidel võtta meetmeid, mis kehtestavad erandeid teatavatest kvaliteedistandardite nõuetest värskete lõikelillede väljaveol kolmandatesse riikidesse EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse sisseseadmise kohta, [1] võttes arvesse nõukogu 12. märtsi 1968. aasta määrust (EMÜ) nr 316/68, millega määratakse kindlaks värskete lõikelillede ja lõikerohelise kvaliteedistandardid, [2] eriti selle artikli 2 lõiget 2, ning arvestades, et: vastavalt määruse (EMÜ) nr 316/68 artikli 2 lõikele 2 võib lubada liikmesriikidel võtta meetmeid, mis kehtestavad erandeid teatavatest kvaliteedistandardite nõuetest, et võimaldada väljavedajatel järgida teatavate kolmandate riikide kaubandusnõudeid; lõikelillede pakkimise ja esitlemise kvaliteedistandardeid reguleerivad sätted ei luba kõikidel juhtudel järgida teatavate kolmandate riikide kaubandusnõudeid; need kaubandusnõuded on muutumatud ja püsivad; seepärast tuleks lubada liikmesriikidel järgida neid nõudeid tähtajatult; käesolevas määruses sätestatud meetmed on kooskõlas elustaimede korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Liikmesriikidel lubatakse võtta määruse (EMÜ) nr 316/68 I lisa VI jao A alajao sätetest erandeid kehtestavaid meetmeid lõikelillede väljaveol Ameerika Ühendriikidesse ja Kanadasse. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. aprill 1971 Komisjoni nimel president Franco M. Malfatti [1] EÜT L 55, 2.3.1968, lk 1. [2] EÜT L 71, 21.3.1968, lk 8. --------------------------------------------------
Euroopa Liidu Teataja L 280 , 21/12/1971 Lk 0009 - 0009

Soomekeelne eriväljaanne: Peatükk 3 Köide 4 Lk 0061

Taanikeelne eriväljaanne: Seeria I Peatükk 1971(III) Lk 0868

Rootsikeelne eriväljaanne: Peatükk 3 Köide 4 Lk 0061

Ingliskeelne eriväljaanne: Seeria I Peatükk 1971(III) Lk 1000

Kreekakeelne eriväljaanne: Peatükk 03 Köide 7 Lk 0098

Hispaaniakeelne eriväljaanne: Peatükk 03 Köide 5 Lk 0130

Portugalikeelne eriväljaanne Peatükk 03 Köide 5 Lk 0130



Komisjoni määrus (EMÜ) nr 2706/71, 20. detsember 1971, teatavates teraviljast valmistatud toodetes peroksidaasi aktiivsuse määramise meetodi kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 13. juuni 1967. aasta määrust nr 120/67/EMÜ teraviljaturu ühise korralduse kohta, [1] viimati muudetud määrusega (EMÜ) nr 1550/71, [2] eriti selle artikli 16 lõiget 6, ning arvestades, et: eksporditoetuste andmisel peab arvesse võtma toetuse saamise tingimustele vastavate teraviljast valmistatud toodete kvaliteeti, et vältida riiklike vahendite kasutamist madala kvaliteetiga toodete ekspordiks; seetõttu on oluline, et teatavates teraviljadest valmistatud toodetes oleks peroksidaas mitteaktiivne; sellele nõudele vastavate toodete jaoks toetuse andmisel vajalike sätete ühtse kohaldamise tagamiseks tuleks sätestada EÜ meetod peroksidaasi aktiivsuse määramiseks; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kui teatavatele teraviljast valmistatud toodetele eksporditoetuse andmisel on märgitud, et peroksidaas peaks olema mitteaktiivne, kontrollitakse seda lisas kirjeldatud meetodi abil. Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1971 Komisjoni nimel eesistuja Franco M. Malfatti [1] EÜT 117, 19.6.1967, lk 2269/67. [2] EÜT L 164, 22.7.1971, lk 1. --------------------------------------------------
Euroopa Liidu Teataja L 170 , 29/07/1971 Lk 0013 - 0014

Soomekeelne eriväljaanne: Peatükk 3 Köide 4 Lk 0003

Taanikeelne eriväljaanne: Seeria I Peatükk 1971(II) Lk 0544

Rootsikeelne eriväljaanne: Peatükk 3 Köide 4 Lk 0003

Ingliskeelne eriväljaanne: Seeria I Peatükk 1971(II) Lk 0606

Kreekakeelne eriväljaanne: Peatükk 03 Köide 7 Lk 0003

Hispaaniakeelne eriväljaanne: Peatükk 03 Köide 5 Lk 0042

Portugalikeelne eriväljaanne Peatükk 03 Köide 5 Lk 0042



Komisjoni määrus (EMÜ) nr 1634/71, 27. juuli 1971, millega muudetakse komisjoni 28. juuni 1968. aasta määrust (EMÜ) nr 821/68 kroovitud terade ja poleeritud terade määratluse kohta, mida kohaldatakse eksporditoetuste andmisel EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 13. juuni 1967. aasta määrust nr 120/67/EMÜ teraviljaturu ühise korralduse kohta, [1] viimati muudetud määrusega (EMÜ) nr 1528/71, [2] eriti selle artikli 16 lõiget 6, ning arvestades, et: komisjoni 28. juuni 1968. aasta määruses (EMÜ) nr 821/68 [3] on vastu võetud kroovitud terade ja poleeritud terade määratlus, mida kohaldatakse eksporditoetuste andmisel; turul on hea kvaliteediga poleeritud terad, mis siiski ei vasta määruses (EMÜ) nr 821/68 sätestatud terade ühtlikkuse nõuetele, ja kuna terad ei vasta selleks sätestatud määratlusele, ei ole nende toodete puhul õigust saada eksporditoetust; tuleks kohandada määruse (EMÜ) nr 821/68 sätteid, et see tooterühm vastaks toetuse saamise tingimustele; käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 821/68 lisas sätestatud "Kroovitud terade (lüditud või kestast vabastatud) ja poleeritud terade määratluse" B osa muudetakse vastavalt käesoleva määruse lisale. Artikkel 2 Käesolev määrus jõustub 1. augustil 1971. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1971 Komisjoni nimel president Franco M. Malfatti [1] EÜT 117, 19.6.1967, lk 2269/67. [2] EÜT L 162, 20.7.1971, lk 1. [3] EÜT L 149, 29.6.1968, lk 46. -------------------------------------------------- LISA B. Poleeritud terade hulka kuuluvad: I. Esimese klassi terad: 1. terad, mis vastavad järgmisele määratlusele: poleeritud terad, peamiselt odraterad, millelt on eemaldatud kogu integument, koor ja idu ning suurem osa seemnekestast ja aleuroonkihist ning mis on ühtliku suuruse ning ümara kujuga; 2. ning mis lisaks vastavad järgmistele nõuetele: terade ühtlikkus: a) 75 % teradest ei tohi ületada 20 % dm-st; b) 94 % teradest, mis on järk-järgult kokku liidetud 3 % ja 97 % vahel, ei tohi ületada 30 % dm-st; c) 100 % teradest ei tohi ületada 50 % dm-st. Ühtlikkus määratakse sõelanalüüsiga, kasutades ümmarguste avadega sõelu. dm : mediaan, mis saadakse sõelanalüüsi tulemuste graafikult punktis, kus 50 % toodetest on sõela läbinud. II. Teise klassi terad: terad, mis vastavad B osa I lõike punkti 1 määratlusele. --------------------------------------------------
Euroopa Liidu Teataja L 088 , 20/04/1971 Lk 0008 - 0008

Soomekeelne eriväljaanne: Peatükk 3 Köide 3 Lk 0188

Taanikeelne eriväljaanne: Seeria I Peatükk 1971(I) Lk 0214

Rootsikeelne eriväljaanne: Peatükk 3 Köide 3 Lk 0188

Ingliskeelne eriväljaanne: Seeria I Peatükk 1971(I) Lk 0238

Kreekakeelne eriväljaanne: Peatükk 03 Köide 6 Lk 0182

Hispaaniakeelne eriväljaanne: Peatükk 03 Köide 4 Lk 0177

Portugalikeelne eriväljaanne Peatükk 03 Köide 4 Lk 0177



Komisjoni määrus (EMÜ) nr 802/71, 19. aprill 1971, millega muudetakse määrust (EMÜ) nr 316/68 värskete lõikelillede ja värske lõikerohelise kvaliteedistandardite kindlaksmääramise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artiklit 4, ning arvestades, et: määruse (EMÜ) nr 316/68 [2] I lisa VI jaos "Pakend ja esitlus" nähakse ette, et esitlusühik peab koosnema viiest, kümnest või 10kordsest tükist, välja arvatud harilikult üksikult või kaalu järgi müüdavate lillede puhul; selle sätte kohaldamine ei võimalda kõnealuste toodete müüjatel täita täielikult teatavate ostjate nõudeid, kes soovivad esitlusühikuid osta kindlaksmääratud hindadega; seepärast tuleks uute kaubandusnõuete arvessevõtmiseks kohandada kvaliteedistandardeid; käesolevas määruses sätestatud meetmed on kooskõlas elustaimede turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. "Esitlusühik (kobar, kimp, karp vms) peab koosnema viiest, kümnest või 10kordsest tükist. Käesolevat eeskirja ei kohaldata: a) harilikult üksikult müüdavate lillede suhtes; b) harilikult kaalu järgi müüdavate lillede suhtes; c) lillede suhtes, mille puhul müüja ja ostja lepivad selgesõnaliselt kokku, et kaldutakse kõrvale nõuetest seoses lillede arvuga esitlusühikus. See erand on lubatav üksnes hulgiturgude välistes tehingutes tingimusel, et: - kaupa müüakse hulgimüügitasandil otse jaemüüjale või jaemüüja nimel tegutsevale isikule kindlaksmääratud müügihinnaga esitlusühiku kohta, - kaubaga on kaasas arve, saateleht või samalaadne dokument, millel on näidatud eespool nimetatud müügihind, - esitlusühik on pakendis, mida ostja nõuab lõppostja jaoks. Selline pakend peab võimaldama kaupa kindlaks teha." 2. "F. Esitlusviis Kui lillede arv esitlusühiku kohta ei vasta IV jao A osa sätetele, tuleb pakenditele märkida nendes sisalduvate esitlusühikute täpne koostis." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. aprill 1971 Komisjoni nimel president Franco M. Malfatti [1] EÜT L 55, 2.3.1968, lk 1. [2] EÜT L 71, 21.3.1968, lk 8. --------------------------------------------------
Euroopa Liidu Teataja L 149 , 01/07/1972 Lk 0003 - 0003

Soomekeelne eriväljaanne: Peatükk 1 Köide 1 Lk 0078

Taanikeelne eriväljaanne: Seeria I Peatükk 1972(II) Lk 0582

Rootsikeelne eriväljaanne: Peatükk 1 Köide 1 Lk 0078

Ingliskeelne eriväljaanne: Seeria I Peatükk 1972(II) Lk 0608

Kreekakeelne eriväljaanne: Peatükk 01 Köide 1 Lk 0135

Hispaaniakeelne eriväljaanne: Peatükk 01 Köide 1 Lk 0155

Portugalikeelne eriväljaanne Peatükk 01 Köide 1 Lk 0155



Nõukogu määrus (Euratom, ESTÜ, EMÜ) nr 1370/72, 27. juuni 1972, millega muudetakse Euroopa ühendustele makstavate maksude kohaldamise tingimusi ja korda EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut ning arvestades, et: sätestamaks valveaja eest makstava hüvitise maksustamine, on vaja muuta nõukogu määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord, [1] ON VASTU VÕTNUD KÄESOLEVA MÄÄRUSE: Artikkel 1 - "vastavalt ametnike personalieeskirjade artiklitele 56a ja 56b." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 27. juuni 1972 Nõukogu nimel eesistuja G. Thorn [1] EÜT L 56, 4.3.1968, lk 8. --------------------------------------------------
Euroopa Liidu Teataja L 272 , 05/12/1972 Lk 0006 - 0006

Soomekeelne eriväljaanne: Peatükk 1 Köide 1 Lk 0097

Taanikeelne eriväljaanne: Seeria I Peatükk 1972(1-8.12) Lk 0016

Rootsikeelne eriväljaanne: Peatükk 1 Köide 1 Lk 0097

Ingliskeelne eriväljaanne: Seeria I Peatükk 1972(1-8.12) Lk 0016

Kreekakeelne eriväljaanne: Peatükk 01 Köide 1 Lk 0155

Hispaaniakeelne eriväljaanne: Peatükk 01 Köide 1 Lk 0182

Portugalikeelne eriväljaanne Peatükk 01 Köide 1 Lk 0182



Nõukogu määrus (Euratom, ESTÜ, EMÜ) nr 2531/72, 4. detsember 1972, millega muudetakse määrust (Euratom, ESTÜ, EMÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut ning arvestades, et nõukogu 29. veebruari 1968. aasta määrust (Euratom, ESTÜ, EMÜ) nr 260/68, [1] millega kehtestatakse Euroopa ühendustele makstavate maksude kohaldamise tingimused ja kord (muudetud määrusega (Euratom, ESTÜ, EMÜ) nr 1370/72) [2] on tarvis muuta, võtmaks arvesse määrust (Euratom, ESTÜ, EMÜ) nr 2530/72, [3] millega kehtestatakse seoses uute liikmesriikide vastuvõtuga erimeetmed Euroopa ühenduste ametnike töölevõtmise ja nimetatud ühenduste ametnike teenistusest lahkumise suhtes, ON VASTU VÕTNUD KÄESOLEVA MÄÄRUSE: Artikkel 1 Määrust (Euratom, ESTÜ, EMÜ) nr 260/68 muudetakse järgmiselt: a) artiklile 2 lisatakse neljas ja viies taane järgmises sõnastuses: - "isikud, kellel teenistuse lõppemisel on õigus saada määruse (Euratom, ESTÜ, EMÜ) nr 2530/72 artikli 3 kohast toetust; - isikud, kellel teenistuse lõppemisel on õigus saada määruse (Euratom, ESTÜ, EMÜ) nr 2530/72 artikli 4 kohast toetust;" b) artikli 6 lõike 1 punkt b asendatakse järgmisega: "Nimetatud sätteid kohaldatakse ka määruse (Euratom, ESTÜ, EMÜ) nr 2530/72 artikli 4 kohastele maksetele." Artikkel 2 Käesolev määrus jõustub 7. detsembril 1972. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 1972 Nõukogu nimel eesistuja N. Schmelzer [1] EÜT L 56, 4.3.1968, lk 8. [2] EÜT L 149, 1.7.1972, lk 3. [3] EÜT L 272, 5.12.1972, lk 1. --------------------------------------------------
Nõukogu määrus (Euratom, ESTÜ, EMÜ) nr 2532/72,

4. detsember 1972,

millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14

EUROOPA ÜHENDUSTE NÕUKOGU,

võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artikli 28 esimest lõiku,

võttes arvesse Euroopa ühenduste privileegide ja immuniteetide protokolli, eriti selle artikleid 16 ja 22,

võttes arvesse komisjoni ettepanekut,

võttes arvesse Euroopa Parlamendi arvamust,

võttes arvesse Euroopa Kohtu arvamust

ning arvestades, et:

nõukogu 25. märtsi 1969. aasta määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14, [1] on vaja muuta, võtmaks arvesse määrust (Euratom, ESTÜ, EMÜ) nr 2630/72, millega kehtestatakse erimeetmed, mida kohaldatakse Euroopa ühenduste ametnike töölevõtmise suhtes uute liikmesriikide ühinemise tõttu ja nimetatud ühenduste ametnike teenistusest lahkumise suhtes, [2]

ON VASTU VÕTNUD KÄESOLEVA MÄÄRUSE:

Artikkel 1

"d) isikud, kellel on teenistuse lõpetamise puhul õigus saada toetust, mis on ette nähtud määruse (Euratom, ESTÜ, EMÜ) nr 2530/72 artikliga 3;

e) isikud, kellel on teenistuse lõpetamise puhul õigus saada toetust, mis on ette nähtud määruse (Euratom, ESTÜ, EMÜ) nr 2530/72 artikliga 4."

Artikkel 2

Käesolev määrus jõustub 7. detsembril 1972.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. detsember 1972

Nõukogu nimel

eesistuja

N. Schmelzer

[1] EÜT L 74, 27.3.1969, lk 1.

[2] EÜT L 272, 5.12.1972, lk 1.

--------------------------------------------------
Nõukogu määrus (EMÜ) nr 2743/72,

19. detsember 1972,

millega muudetakse määrust (EMÜ) nr 2821/71 asutamislepingu artikli 85 lõike 3 kohaldamise kohta kokkuleppe, otsuse ja kooskõlastatud tegevuse liikide suhtes

EUROOPA ÜHENDUSTE NÕUKOGU,

võttes arvesse 22. jaanuaril 1972. aastal allkirjastatud lepingut uute liikmesriikide ühinemise kohta Euroopa Majandusühenduse ja Euroopa Aatomienergiaühendusega, eriti sellele lisatud akti artiklit 153,

võttes arvesse komisjoni ettepanekut

ning arvestades, et:

selleks, et ühinemise tulemusel Euroopa Majandusühenduse asutamislepingu artikli 85 reguleerimisalasse kuuluma hakkavad lepingud saaks vabastada kõnealuse artikli lõikes 1 sätestatud keelust, tuleb nõukogu 20. detsembri 1971. aasta määrust (EMÜ) nr 2821/71 [1] asutamislepingu artikli 85 lõike 3 kohaldamise kohta kokkuleppe, otsuse ja kooskõlastatud tegevuse liikide suhtes muuta samal viisil nagu määrust nr 19/65/EMÜ, mille muudatused on sätestatud ühinemisakti I lisas,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2821/71 artiklit 4 muudetakse järgmiselt.

1. Lõike 1 lõppu lisatakse järgmine tekst:

"Vastavalt artiklile 1 vastuvõetavas määruses võib sätestada, et asutamislepingu artikli 85 lõikes 1 nimetatud keeldu ei kohaldata kõnealuse määrusega kindlaksmääratud tähtajal nende kokkulepete ja niisuguse kooskõlastatud tegevuse suhtes, mis olid olemas ühinemise kuupäeval ning mis ühinemise tulemusel hakkavad kuuluma artikli 85 reguleerimisalasse ega vasta artikli 85 lõike 3 tingimustele."

2. Lõikele 2 lisatakse järgmine tekst:

"Lõiget 1 kohaldatakse nende kokkulepete ja niisuguse kooskõlastatud tegevuse suhtes, mis ühinemise tulemusel hakkavad kuuluma artikli 85 reguleerimisalasse ja millest tuleb vastavalt määruse nr 17 artiklitele 5 ja 25 teatada enne 1. juulit 1973, ainult siis, kui nendest on teatatud enne kõnealust kuupäeva."

Artikkel 2

Käesolev määrus jõustub ühinemise kuupäeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. detsember 1972

Nõukogu nimel

eesistuja

T. Westerterp

[1] EÜT L 285, 29.12.1971, lk 46.

--------------------------------------------------
Euroopa Liidu Teataja L 293 , 29/12/1972 Lk 0001 - 0002

Soomekeelne eriväljaanne: Peatükk 11 Köide 1 Lk 0130

Kreekakeelne eriväljaanne: Peatükk 11 Köide 2 Lk 0149

Rootsikeelne eriväljaanne: Peatükk 11 Köide 1 Lk 0130

Hispaaniakeelne eriväljaanne: Peatükk 11 Köide 1 Lk 0213

Portugalikeelne eriväljaanne Peatükk 11 Köide 1 Lk 0213



Nõukogu määrus (EMÜ) nr 2760/72, 19. detsember 1972, lisaprotokolli ja finantsprotokolli sõlmimise kohta, mis allkirjastati 23. novembril 1970 ja on lisatud lepingule assotsiatsiooni loomise kohta Euroopa Majandusühenduse ja Türgi vahel, ning nende jõustumiseks rakendatavate meetmete kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse lepingut assotsiatsiooni loomise kohta Euroopa Majandusühenduse ja Türgi vahel, võttes arvesse Euroopa Parlamendi arvamust ning arvestades, et: 23. novembril 1970 allkirjastati Brüsselis lisaprotokoll, milles on kindlaks määratud tingimused, üksikasjad ja ajakava Euroopa Majandusühenduse ja Türgi vahelise assotsiatsiooni loomise lepingu artiklis 4 nimetatud üleminekufaasi rakendamiseks, ning finantsprotokoll ja lõppakt, ON VASTU VÕTNUD JÄRGMISE MÄÄRUSE: Artikkel 1 Lisaprotokoll, milles on kindlaks määratud tingimused, üksikasjad ja ajakava Euroopa Majandusühenduse ja Türgi vahelise assotsiatsiooni loomise lepingu artiklis 4 nimetatud üleminekufaasi rakendamiseks koos selle lisadega, finantsprotokoll ning lõppakti lisas esitatud deklaratsioonid sõlmitakse, kiidetakse heaks ja kinnitatakse ühenduse nimel. Mõlema protokolli ja lõppakti tekstid on lisatud käesolevale määrusele. Vastavalt artikli 63 lõikele 2 või artikli 12 lõikele 2 jõustuvad mõlemad protokollid käesolevate artiklite lõikes 1 nimetatud ratifitseerimisdokumentide ja teatamisakti vahetamise päevale järgneva kuu esimesel päeval. Artikkel 2 Ühenduse jaoks koostab Euroopa Ühenduste Nõukogu eesistuja mõlema protokolli artikli 63 või artikli 12 alusel teatamisakti. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1972 Nõukogu nimel eesistuja T. Westerterp --------------------------------------------------
Euroopa Liidu Teataja L 301 , 31/12/1972 Lk 0001 - 0001

Soomekeelne eriväljaanne: Peatükk 2 Köide 1 Lk 0132

Taanikeelne eriväljaanne: Seeria I Peatükk 1972(31.12)L301 Lk 0003

Rootsikeelne eriväljaanne: Peatükk 2 Köide 1 Lk 0132

Ingliskeelne eriväljaanne: Seeria I Peatükk 1972(31.12)L301 Lk 0003

Kreekakeelne eriväljaanne: Peatükk 11 Köide 4 Lk 0003

Hispaaniakeelne eriväljaanne: Peatükk 11 Köide 3 Lk 0005

Portugalikeelne eriväljaanne Peatükk 11 Köide 3 Lk 0005



Nõukogu määrus (EMÜ) nr 2842/72, 19. detsember 1972, millega sõlmitakse Euroopa Majandusühenduse ja Islandi Vabariigi vaheline leping ning võetakse vastu selle rakendussätted EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Brüsselis 22. juulil 1972. aastal allkirjastatud Euroopa Majandusühenduse ja Islandi Vabariigi vaheline leping tuleks sõlmida ning vastu võtta lõppaktile lisatud avaldused, mis on samuti alla kirjutatud Brüsselis 22. juulil 1972; kuna lepinguga luuakse ühiskomitee, tuleks nimetada ühenduse esitajad kõnealuses komitees, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel sõlmitakse, võetakse vastu ja kinnitatakse Euroopa Majandusühenduse ja Islandi Vabariigi vaheline leping, selle lisad ja protokollid ning lõppaktile lisatud avaldused. Lepingu ja lõppakti tekst on lisatud käesolevale määrusele. Artikkel 2 Lepingu artikli 37 kohaselt teatab Euroopa Ühenduste Nõukogu eesistuja, et ühendus on lepingu jõustumiseks vajalikud menetlused lõpule viinud. Artikkel 3 Ühendust esindab lepingu artiklis 30 ettenähtud ühiskomitees komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1972 Nõukogu nimel eesistuja T. Westerterp --------------------------------------------------